﻿ Teatrul dincolo de autonomia esteticului Ipoteze de lucru Comentarii pe baza textului Capitolul scris de Miruna Runcan a apărut în volumul său, Fotoliul scepticului spectator, apărut în 2007 la Editura Unitext Demersul său teoretic are, de fapt, nenumărate implicații practice Spectatorul, ca element principal, ca element benefic sau malefic pentru creația unui regizor atent la detalii, este și cel care construiește sau distruge munca autorului de spectacol Intervenția este utilă pentru o categorisire riguroasă, iar în cele ce urmează voi încerca să testez actualitatea conținutului articolului, având în vedere momentul când a fost scris – anul 2002 Așadar, este necesară o scurtă prezentare a conținutului, de la care să pornească ulterior o dezbatere argumentată asupra conceptelor În primul rând trebuie făcută o precizare importantă Ne aflăm într-un moment cultural al schimbărilor, cauzate de modernitate, prin apariția postmodernității, care are mai multe componente ce nu au fost clarificate, deocamdată, de teoreticieni Studiul asupra teatrului este cu atât mai dificil, mai ales pentru că este o arie dificil de analizat, datorită diferențelor considerabile între creatorii de spectacole și, implicit, între curentele pe care le determină ei Ceea ce susține autoarea este o trecere de la teatru care are un scop propriu, inclus în sine, la teatru greu descifrabil prin perspectiva teleologică Astfel că un demers teoretic care să implice teatrul în actualitate este necesar pentru oricine se raportează la acest gen de manifestare Prima teorie care se regăsește în mintea oricărui observator fin al vieții teatrale, deci și al autoarei, este cea în care o parte importantă dintre spectatori este snoabă și își acceptă cu mândrie și sârguință statutul Cei care se află în categoria amintită nu vin la spectacole pentru a descoperi valențe noi, mai mult sau mai puțin pozitive ale personalității lor, ci pentru a-și confirma statutul și cunoștințele deja dobândite Pe scurt, vin să aibă acel sentiment al intelectualității și al capacității lor peste medie, în care teatrul are un rol confirmativ, nicidecum suspicios la adresa spectatorului, să îl pună pe acesta în situații de confruntare cu sinele, cu defectele proprii Cred că este vorba despre spectacolele de la care toată lumea iese din sală fără griji, dornică de alte exprimente, spectacole care nu se impregnează pe retină sau pe creier Din punctul meu de vedere, se numesc spectacole „păcătoase”, pentru că păcătuiesc prin lipsa substanței și prezența doar a formei, prin slujirea excesivă a publicului și a scopurilor sale egoiste și chiar prostești De asemenea, aș aduce o completare teoriei formulate, și anume a publicului mai degrabă absent de la spectacole, care se poate deconecta de la ceea ce se întâmplă pe scenă pentru a medita asupra problemelor personale sau a altor aspecte sau chiar să ațipească brusc, iar în momentul în care reintră în atmosfera scenică are impresia că nu a pierdut nimic și se poate reconecta imediat Acest public este de fapt indiferent pentru actori, regizori și toți cei implicați în actul teatral, pentru că nu rezonează la munca depusă de aceștia și doar reproduce comportamentul învățat: să aplaude la final, indiferent dacă i-a plăcut sau nu, sau dacă a înțeles sau nu Spectatorul „absent” contribuie doar financiar la industria spectaculară, fără să ofere nimic altceva Acesta nu se va mai gândi la ceea ce a văzut, va folosi dpar titlul spectacolului pentru a povesti despre participarea la el, ca un act de mândrie în fața apropiaților Desigur, este o teoretizare dură, dar bazată pe observația participativă personală, din dialog cu diverși oameni cunoscuți sau prin interacțiunea cu cei necunoscuți Un alt aspect pe care doresc să îl menționez este schimbarea socială la care ia parte România ultimilor douăzeci de ani (am stabilit acest interval luând în considerare acțiunea civică pe care au întreprins-o românii la sfârșitul anilor optzeci și începutul anilor nouăzeci și lipsa totală a acesteia din acel moment până în prezent), și anume trecerea sigură de la activ la pasiv, oamenii preferând o atitudine mai degrabă neimplicată în fața problemelor (de orice ordin: economic, social, cultural sau politic) cu care se confruntă Așadar, acest lucru poate avea impact și asupra spectatorilor, care vor mai degrabă să fie neimplicați și pasivi, să nu fie întrerupți din parcursul vieții lor cotidiene, deja încărcate de diferite provocări economice Este vorba despre un cerc vicios, care nu poate fi întrerupt decât printr-o voință de fier atât din partea creatorilor de teatru, cât și din partea spectatorilor amorțiți Trebuie făcută precizarea că această categorisire nu se referă la tot publicul, ci doar la o parte din acesta, cum, de altfel, precizează și Miruna Runcan în demersul său Ceea ce mi se pare demn de luat în seamă este că deși semnalează aceste probleme actuale în publicul teatrului, nu dorește să îi știrbească libertatea de alegere, astfel că nu îl condamnă pentru ignoranță sau neimplicare, ci doar remarcă prezența lui în număr mare Pornind de la observațiile de față, autoarea își continuă demersul teoretic, prin două axe: provocator – nonprovocator și experiențial – nonexperiențial Sunt datoare să îmi mărturisesc limitarea în a înțelege exact terminologii și, deci, folosirea lor viitoare Doresc să nu fiu victima păcatului de a utiliza fraze și fragmente a căror sens nu îl înțeleg pe deplin și, prin urmare, nu voi face un efort de a crea altă impresia decât cea pe care am declarat-o Există două aspecte care domină crearea unui spectacol de teatru contemporan: reconversia și terapia Terminologia nu consider că trebuie explicată, decât în contextul asocierilor pe care le concepe autoarea capitolului Reconversia spațială se referă la, după cum spune și numele, spații folosite în alt scop decât cele pentru care au fost create Fațada unei clădiri (spectacolul oferit de trupa Xtreme, prin proiectul Vertical, de acrobație, dans și gimanstică), un tramvai reconvertit (spectacolele prezentate în cadrul Festivalului Internațional de Teatru de la Sibiu, 2011) sau un pub / cafenea (Scala Pub din București, cu trupa de improvizații, unde nu există efectiv o scenă, iar actorii se plimbă printre spectatori) poate face deliciul unor seri cel puțin interesante, mai ales pentru cei dornici de spectaole interesante și noi Reconversia hermeneutică se referă la reinterpretarea, mai ales din punct de vedere simbolic, al unor obiecte sau situații cu o definire clară și evidentă Cea de rol social ia în considerare ca actorii să învețe să își folosească în alt fel calitățile vocale și fizice, pentru obținerea unor rezultate mai bune în relația cu publicul, mai ales pentru o expresivitate diferită, actualizată Reconversia participativ mistică se referă la manifestările publice, care implică o masă de oameni și unde este nevoie de organizare mai specifică De asemenea, manifestările care implică sincretismul mai multor manifestări spectaculare necesită o regie specifică O altă abordare de care am menționat anterior este cea de teatru – terapie, care are, la rândul său, diferite manifestări Scopul său este atât social, cât și ca manifest, pentru a îndrepta diferite probleme sociale sau civice Modelarea terapeutică de identitate le spune numele la ce se referă, cea de autocontrol și disciplinare este construită pentru un beneficiu în special individual, cum este cazul celor care își expun public aspecte mai mult sau mai puțin dureroase din viața lor Cea de inserție și reinserție socială are ca obiectiv integrarea unei categorii defavorizate social pentru a le ajuta să accepte și să schimbe condiția lor Terapia extatic participativă se referă la manifestări menite să exteriorizeze și să bucure pe cei care practică acest gen de terapie: prin folosirea corpului ca mijloc de expresivitate Se învecinează cu un performance ca și denumire și mijloc de afirmare terapeutică sau ca un ritual de exorcizare a forțelor negative și inserția celor pozitive Toate aceste mijloace, terapii sau conversii și reconversii folosesc în mod diferit același concept: teatrul Așadar, iată că datoria unui teoretician teatral s-a îngreunat brusc, prin faptul că trebuie să redefinească conceptul de teatru și înțelesurile sale Totodată, a născut noi metode de manifestare pentru regizorii apți să își provoace publicul și pentru actorii care doresc să își testeze talentul prin noi metode Teoriile sunt utile pentru un demers istoric al evoluției teatrului, mai mult la nivel european sau universal, decât la unul românesc Totuși, sunt spectacole care corespund tuturor criteriilor de analiză și a căror public este deja fidelizat Însă capitolul omite, oarecum, o categorie care ocupă un loc din ce în ce mai important în piața spectacolelor actuale, cele multimedia Chiar dacă pot fi o combinație a tuturor categoriilor enumerate anterior, au, totuși, un loc aparte Tind să facă legătura între teatru și film, cele care folosesc proiecții video, dar cumva transformă un spectacol într-unul fără fond, pentru că este greu de urmărit evoluția personajelor sau a scenariului, din cauza unei informații vizuale prea consistente Demersul întreprins de autoarea volumului Fotoliul scepticului spectator este util ca punct de plecare pentru o analiză actuală Ceea ce este interesant este faptul că deși au trecut aproape zece ani, teoriile nu s-au schimbat, poate doar s-a mai îmbunătățit informația Așadar, este mai mult decât util o teoretizare de acest fel pentru orice pasionat de teatru, pentru a avea o imagine obiectivă și globală asupra curentelor postmoderne Dar rămâne întrebarea: ce urmează, care este pasul următor? Se pare că nu ne rămâne decât să așteptăm, să rămânem obiectivi și deschiși și, evident, să consumăm activ procesul spectacular Silvia Ioana Cazacu SMS, Anul I CESI 